《野鹰来》
金朝·蔡圭

南山有奇鹰，寘穴千仞山。网罗虽欲施，藤石不可攀。

鹰朝飞，耸肩下视平芜低，健狐跃兔藏何迟。鹰暮来，腹肉一饱精神开，招呼不上刘表台。

锦衣少年莫留意，饥饱不能随尔辈。

作者简介：蔡珪，字正甫，蔡松年子，真定人。中进士第，不求调，久乃除澄州军事判官，迁三河主簿。丁父忧，起复翰林修撰，同知制诰。在职八年，改户部员外郎，兼太常丞。珪号为辨博，凡朝廷制度损益，珪为编类详定检讨删定官。